open-index/open-wikipedia-markdown huggingface dataset:
Αριθμητική υπερχείλιση

μικρογραφία|250px|Μηδενισμός οδομέτρου, μια μηχανική μορφή αριθμητικής υπερχείλισης. Όλα τα ψηφία βρίσκονται στο μέγιστο αριθμό 9 και προσθέτοντας 1, δημιουργείται μια μεταφορά κρατουμένου που έχει σαν αποτέλεσμα να πάρουν όλα τα ψηφία τη τιμή 0. Επειδή δεν υπάρχει κάποιο άλλο ψηφίο να πάρει την τιμή 1 (το κρατούμενο), το οδόμετρο ''μηδενίζεται''.

Στα ψηφιακά ηλεκτρονικά και στην επιστήμη των υπολογιστών (κυρίως στον προγραμματισμό), **αριθμητική υπερχείλιση** ή απλούστερα **υπερχείληση** συμβαίνει όταν μια αριθμητική πράξη επιχειρεί να δημιουργήσει μια αριθμητική τιμή η οποία είναι πάρα πολύ μεγάλη για να αναπαρασταθεί εντός του διαθέσιμου χώρου αποθήκευσης (καταχωρητής ή μνήμη υπολογιστή). Δηλαδή όταν δύο αριθμοί, ο καθένας ν ψηφίων, προστίθενται και το άθροισμα καταλαμβάνει ν+1 ψηφία, τότε έχουμε υπερχείλιση. Ένα πολύ συχνό σφάλμα που προκαλεί υπερχείλιση είναι υπολογίζοντας το αριθμητικό μέσο δύο αριθμών, προσθέτοντάς τους και μετά διαιρώντας τους με το δύο, όπως συμβαίνει στους περισσότερους αλγόριθμους αναζήτησης. Το σφάλμα υπερχείλισης προκαλείται στο άθροισμα (και όχι στον μέσο) το οποίο μπορεί να υπερβαίνει το μέγεθος της μνήμης.

## Υπερχείλιση

Το μέγεθος του καταχωρητή ενός επεξεργαστή προσδιορίζει το εύρος των τιμών που μπορούν να αναπαρασταθούν. Τα συνήθη μεγέθη σε *[[Δυαδικό σύστημα|δυαδικούς]]* καταχωρητές είναι:

: 8 bits: μέγιστη τιμή που μπορεί να αναπαρασταθεί 28 − 1 = 255
: 16 bits: μέγιστη τιμή που μπορεί να αναπαρασταθεί 216 − 1 = 65,535
: 32 bits: μέγιστη τιμή που μπορεί να αναπαρασταθεί 232 − 1 = 4,294,967,295 (το συνηθέστερο πλάτος στους προσωπικούς υπολογιστές μέχρι το 2005),
: 64 bits: μέγιστη τιμή που μπορεί να αναπαρασταθεί 264 − 1 = 18,446,744,073,709,551,615 (το συνηθέστερο πλάτος στους προσωπικούς υπολογιστές, αλλά όχι απαραίτητα και για τα λειτουργικά τους συστήματα, μέχρι και το 2014),
: 128 bits: μέγιστη τιμή που μπορεί να αναπαρασταθεί 2128 − 1 = 340,282,366,920,938,463,463,374,607,431,768,211,455

Επειδή μια αριθμητική πράξη μπορεί να έχει ως αποτέλεσμα έναν αριθμό μεγαλύτερο από την μέγιστη τιμή που μπορεί να αναπαρασταθεί, μπορεί να προκληθεί σφάλμα.

## Παραπομπές


Κατηγορία:Αρχιτεκτονική υπολογιστών
Μονάδες (προγραμματισμός υπολογιστών)

Στον συναρτησιακό προγραμματισμό ηλεκτρονικών υπολογιστών, μια **μονάδα** (Αγγλικά: *monad*) είναι μια δομή η οποία αναπαριστά τους υπολογισμούς οι οποίοι ορίζονται  σε μια σειρά από βήματα. Ο τύπος της δομής *μονάδας* ορίζει αυτή την σειρά εφαρμογής υπολογισμών ή μια κλήση ενθυλακωμένων συναρτήσεων του ίδιου τύπου. Αυτή η δομή επιτρέπει στον προγραμματιστή  να δημιουργεί (με τεχνικές σωλήνωσης (Αγγλικά: *pipelining*)) επεξεργασίες οι οποίες επεξεργάζονται δεδομένα με βήματα. Σε κάθε ενέργεια υπάρχουν περαιτέρω κανόνες επεξεργασίας οι οποίες παρέχονται από την μονάδα.   

## Παραπομπές


## Εξωτερικοί σύνδεσμοι

* 
* 

Κατηγορία:Συναρτησιακές γλώσσες προγραμματισμού
Λάσπη στ' αστέρια

Η ταινία ***Λάσπη στ' αστέρια*** (πρωτότυπος τίτλος **Wild River**) είναι δράμα παραγωγής 1960 σε σκηνοθεσία Ελία Καζάν. Η συγγραφή του σεναρίου έγινε από τον Πολ Όσμπορν και βασίστηκε στα μυθιστορήματα: *Dunbar's Cove * του Μπόρντεν Ντίαλ και *Mud on the Stars* του Γουίλιαμ Μπράντφορντ Χιούι. Πρωταγωνιστές της ταινίας είναι οι Μοντγκόμερι Κλιφτ, Λι Ρέμικ και Τζο Βαν Φλιτ.

Το 2002 ταινία επιλέχθηκε να φυλαχθεί για διατήρηση στο Εθνικό Μητρώο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι *πολιτιστικά, ιστορικά και αισθητικά σημαντική.*

## Υπόθεση
Στις αρχές της δεκαετίας του '30, ο Τσακ Γκλόβερ (Μοντγκόμερι Κλιφτ) καταφτάνει στην κοιλάδα του Τενεσί ως αντιπρόσωπος της Α.Κ.Τ. (Αρχής της κοιλάδας του Τενεσί), μιας κρατικής εταιρίας που πρόκειται να εγκαταστήσει φράγματα γύρω από τον ποταμό Τενεσί προκειμένου να εμποδίσει τις πλημμύρες. Όλοι οι κάτοικοι της περιοχής γύρω από το ποτάμι έχουν πουλήσει τις περιουσίες τους στο κράτος, για να μπορέσουν να χτιστούν τα φράγματα, εκτός από την ογδοντάχρονη Έλλα Γκαρθ (Τζο Βαν Φλιτ), που ζει μαζί με τους γιους και την εγγονή της Κάρολ (Λι Ρέμικ), σε ένα νησί μέσα στο ποτάμι. Η ηλικιωμένη γυναίκα αρνείται πεισματικά να αφήσει την περιουσία της και ο Τσακ μάταια προσπαθεί να την μεταπείσει. Μόνη του σύμμαχος στην προσπάθειά του αυτή είναι η Κάρολ, η οποία τον ερωτεύεται.

## Πληροφορίες παραγωγής
Η ταινία γυρίστηκε στην κοιλάδα του Τενεσί, ενώ κάποια εσωτερικά γυρίσματα έγιναν στο Κλίβλαντ. Πρώτη επιλογή του Καζάν για το ρόλο του Τσακ ήταν ο Μάρλον Μπράντο, με τον οποίο είχε συνεργαστεί ήδη τρεις φορές. Τελικά ο ρόλος πήγε στον Μοντγκόμερι Κλιφτ, ο οποίος εκείνη την περίοδο είχε προβλήματα με το αλκοόλ και δεσμεύτηκε στο σκηνοθέτη να μην πιει, όσο θα γυρίζει την ταινία. Η σύζυγος του Τζόνι Κας, Τζουν Κάρτερ, ήθελε το ρόλο της Κάρολ, ο οποίος δόθηκε τελικά στη Λι Ρέμικ, η οποία χρόνια αργότερα δήλωσε ότι η συγκεκριμένη ήταν η αγαπημένη της ταινία. Κατά τη διάρκεια των γυρισμάτων ο σύζυγος της Ρέμικ είχε αυτοκινητιστικό δυστύχημα και η ηθοποιός έπρεπε να εγκαταλείψει προσωρινά τα γυρίσματα, όταν επέστρεψε ο Μοντγκόμερι Κλιφτ που το 1957 είχε τραυματιστεί σοβαρά σε αυτοκινητιστικό δυστύχημα, το οποίο του παραμόρφωσε το πρόσωπο, συμπαραστάθηκε στην ηθοποιό όταν επέστρεψε. Στην ταινία έκανε το κινηματογραφικό του ντεμπούτο ο Μπρους Ντερν.

Ο Καζάν δήλωσε πολλές φορές ότι η συγκεκριμένη ήταν η αγαπημένη του ταινία. Προσπάθησε να αγοράσει τα δικαιώματά της τη δεκαετία του '70, προκειμένου να επαναπροβληθεί, αλλά το ποσό που του ζητήθηκε από την 20th Century Fox ήταν υψηλό. 

Το 1962 το γαλλικό περιοδικό κινηματογράφου *Cahiers du Cinema* συμπεριέλαβε την ταινία στις καλύτερες της χρονιάς (η ταινία προβλήθηκε στη Γαλλία το 1962).

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1960
Κατηγορία:Ταινίες παραγωγής 20th Century Fox
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στο Τενεσί
Κατηγορία:Ταινίες σε σκηνοθεσία Ελία Καζάν
Κατηγορία:Ταινίες βασισμένες σε αμερικανικά μυθιστορήματα
Σέργιος

Το λατινογενές όνομα **Σέργιος** μπορεί να αναφέρεται:

*Σέργιος (όνομα) που εορτάζεται από την ορθόδοξη εκκλησία στις 7 Οκτωβρίου

## Πάπες
*Πάπας Σέργιος Α΄, 7ος αιώνας
*Πάπας Σέργιος Β΄, 9ος αιώνας
*Πάπας Σέργιος Γ΄, 9ος & 10ος αιώνας
*Πάπας Σέργιος Δ΄, 11ος αιώνας

## Πατριάρχες
*Πατριάρχης Σέργιος Α΄, 7ος αιώνας
*Πατριάρχης Σέργιος Β΄, 11ος αιώνας

## Δείτε ακόμη
*Άγιος Σέργιος (αποσαφήνιση)
Σκαλωτή Χανίων

Η **Σκαλωτή** είναι χωριό και έδρα ομώνυμης κοινότητας του δήμου Σφακίων στην περιφερειακή ενότητα Χανίων της Κρήτης.***' Έχει χαρακτηριστεί ως παραδοσιακός οικισμός με το ΦΕΚ 594/Δ/13-11-1978.

== Γεωγραφία ==
Είναι κτισμένο σε υψόμετρο 130 μέτρων στο νοτιοανατολικό τμήμα του πρώην νομού Χανίων, σε απόσταση περίπου 2 χιλιομέτρων από τη θάλασσα, όπου βρίσκεται ο οικισμός [[Λάκκοι Σφακίων Χανίων|Λάκκοι]]. Στην Σκαλωτή καταλήγει το φαράγγι της Σκαλωτής ή του Μανικά. Το φαράγγι έχει μήκος 2 χιλιόμετρα και απότομες κλίσεις. Στην αρχή του φαραγγιού βρίσκεται το οροπέδιο του Μανικά, το οποίο βρίσκεται σε υψόμετρο 720 μέτρα. Παλιότερα ήταν ο θερινός τόπος διανομής των κατοίκων της Σκαλωτής, ενώ σήμερα χρησιμοποιείται από βοσκούς. Στα απότομα τοιχώματα του φαραγγιού φωλιάζει ο μεγαλύτερος πληθυσμός [[γυπαετός|γυπαετών]] στην Ευρώπη.

== Ιστορία ==
Η εκκλησία του Προφήτη Ηλία στο χωριό έχει τοιχογραφίες που χρονολογούνται από την περίοδο 1355-56, οπότε είναι πιθανό στη θέση του χωριού να υπήρχε βυζαντινός οικισμός. Ο [[Φραγκίσκος Μπαρόκιος]] το 1577 και ο [[Φραντσέσκο Μπαζιλικάτα]] το 1630 το αναφέρουν ως ''Scaloti''. Στην ενετική περίοδο, στην Σκαλωτή, όπως και στο Ροδάκινο, το Καψόδασος και στον Αργουλέ, κατοικούσαν οι Σφακιανοί Παπαδόπουλοι. Στην τουρκική απογραφή του 1659 αναφέρεται ως ''Iscalati'' με 25 σπίτια.

Το 1828 δόθηκε στη Σκαλωτή μάχη ανάμεσα στους Σφακιανούς και τα στρατεύμα του Μουσταφά πασά. Ο Μουσταφά πασάς είχε νικήσει τον [[Χατζημιχάλης Νταλιάνης|Χατζή Μιχάλη Νταλιάνη]] στο [[Φραγκοκάστελλο]] και κινήθηκε προς το Ροδάκινο ώστε να αποφύγει τους Σφακιανούς που ζητούσαν εκδίκηση. Όμως, εκείνοι τον περίμεναν στη θέση Ακοσταρέ και άναψαν φωτιές γύρω του, με αποτέλεσμα να οπισθοχωρήσει, αφήνοντας πίσω τρόφιμα και πολεμοφόδια ώστε να καθυστερήσουν. Μέχρι να φτάσουν στη Χαλάρα, το στράτευμα του Μουσταφά πασά μετρούσε 1.900 νεκρούς και 1.000 τραυματίες, ενώ κινδύνευσε να συλληφθεί και ο ίδιος ο Μουσταφά πασάς.

== Διοικητικά ==
Αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην [[κοινότητα Πατσιανού]] και στο ΦΕΚ 408Α - 18/12/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το [[σχέδιο Καλλικράτης]] και την τροποποίηση του [[Πρόγραμμα Κλεισθένης Ι|Κλεισθένης Ι]], μαζί με τους οικισμούς [[Αργουλές Χανίων|Αργουλές]] και Λάκκοι αποτελούν την κοινότητα Σκαλωτής που υπάγεται στο δήμο Σφακίων ενώ σύμφωνα με την [[Απογραφή του 2011 (Ελλάδα)|απογραφή του 2011]] έχει 84 κατοίκους.

<big>''Δείτε: '''[[Κοινότητα Σκαλωτής]]***

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Σπάρος

right|250px|thumb|Σπάρος

Ο **σπάρος** (***Diplodus annularis*** - ***Διπλόδους ο δακτυλιωτός***) είναι ψάρι του θαλασσινού νερού και ανήκει στην οικογένεια των Σπαριδών (Sparidae) και έχει στενή συγγένεια με το σαργό.

## Εξωτερικά χαρακτηριστικά
Ο σπάρος έχει ψαρό γυαλιστερό χρώμα, μια μαύρη γραμμή στην ουρά και δίπλα στο κεφάλι και κιτρινωπό χρώμα στα κάτω πτερύγια και πάνω από τα μάτια του. Το μήκος του είναι μέτριο και φτάνει τα είκοσι εκατοστά, ενώ, το πλάτος του είναι αρκετά μεγάλο.

## Τροφή
Η κύρια τροφή του σπάρου είναι τα φυτά, τα μικρά οστρακοειδή και καρκινοειδή. 

## Τόπος διαβίωσης
Ζει σε κοπάδια, κυρίως σε ρηχά, αλλά και βαθιά νερά, σε πετρώδεις ή φυκώδεις βυθούς με λάσπη και βούρκο. 

## Πηγές

* https://web.archive.org/web/20141103110422/http://www.captainhookavala.gr/fishes.html
* https://web.archive.org/web/20141018084941/http://greekfishes.wordpress.com/#sparos
* https://web.archive.org/web/20150501013742/http://www.waterboys.gr/ta-psaria-pou-synethos-psareuoume-b

Κατηγορία:Σπαρίδες
Γλαυκίας της Μακεδονίας

Ο **Γλαυκίας της Μακεδονίας** ήταν αξιωματικός των Εταίρων στη μάχη των Γαυγαμήλων. Πιθανώς πρόκειται για τον ίδιο Γλαυκία, στον οποίο ο Κάσσανδρος ανέθεσε να δολοφονήσει μέσω δηλητηρίασης τον Αλέξανδρο Δ΄, γιό του Μεγάλου Αλεξάνδρου και νόμιμο διάδοχο της αυτοκρατορίας, και τη μητέρα του Ρωξάνη στην Αμφίπολη το 311 ή 309 π.Χ..

## Πηγές
**Who's Who in the Age of Alexander the Great* by Waldemar Heckel ISBN 978-1-4051-1210-9

Γλαυκιας
Κατηγορία:Ελληνιστική περίοδος
Μάρκος Λικίνιος Κράσσος

Ο **Μάρκος Λικίνιος Κράσσος** (λατινικά: *Marcus Licinius Crassus Dives,* 115 π.Χ. - 53 π.Χ.) ήταν Ρωμαίος πολιτικός από αριστοκρατική οικογένεια και ο πλουσιότερος άνθρωπος στη Ρωμαϊκή ιστορία. Διαδραμάτισε σημαντικό ρόλο στην πολιτική  της Ρωμαϊκής δημοκρατίας σχηματίζοντας την Πρώτη Τριανδρία. Υποστήριξε τον Ιούλιο Καίσαρα στη σταδιοδρομία του, έγινε διοικητής  και διακρίθηκε  κυρίως μετά την δικτατορία του Σύλλα και στην κατάπνιξη της εξέγερσης των δούλων με επικεφαλής τον Σπάρτακο. Αργότερα, έγινε μέλος της τριανδρίας που αποτελούνταν από τον ίδιο, τον Καίσαρα και τον Πομπήιο και ενώ είχε καλές σχέσεις με τον πρώτο, δεν είχε τις ίδιες  με τον δεύτερο. Το 55 π.Χ έγινε στρατηγός στην ανατολή όπου είχαν της κτήσεις τους οι Πάρθοι (οι ισχυρότεροι εχθροί των Ρωμαίων στην ανατολή) πού απείλησαν τις κτήσεις των Ρωμαίων οργανώνοντας  εκστρατεία  εναντίον τους που  κατέληξε σε αποτυχία. Ο ίδιος ο Κράσσος σκοτώθηκε στη Μάχη των Καρρών.

## Παραπομπές


## Εξωτερικοί σύνδεσμοι
* 

Κατηγορία:Μάχες ρωμαϊκού στρατού
Κατηγορία:Ρωμαίοι πολιτικοί
Κατηγορία:Στρατιωτικοί της Αρχαίας Ρώμης
Κατηγορία:Ρωμαίοι ύπατοι του 1ου αιώνα π.Χ.
Σογκουνάτο Τοκουγκάβα

To **Σογκουνάτο Τοκουγκάβα**, γνωστό επίσης ως **Τοκουγκάβα Μπακούφου** και **Έντο Μπακούφου**, ήταν η τελευταία φεουδαρχική ιαπωνική στρατιωτική κυβέρνηση της περιόδου 1603-1868 μ.Χ. Κεφαλή της κυβέρνησης ήταν ο σόγκουν, που προήρχετο πάντα από τον Οίκο των Τοκουγκάβα. Έδρα του σογκουνάτου Τοκουγκάβα ήταν το Κάστρο του Έντο, ως εκ τούτου, τα χρόνια του σογκουνάτου Τοκουγκάβα έμειναν γνωστά και ως περίοδος Έντο.

Μετά την περίοδο Σενγκόκου των αντιμαχόμενων κρατιδίων, η κεντρική κυβέρνηση αναδιοργανώθηκε σε μεγάλο βαθμό από τον Όντα Νομπουνάγκα κατά τη διάρκεια της περιόδου Αζούτσι-Μομογιάμα. Μετά τη μάχη της Σεκιγκαχάρα το 1600, η κεντρική εξουσία έπεσε στα χέρια του Τοκουγκάβα Ιεγιάσου.

Η κοινωνία στην περίοδο Τοκουγκάβα, σε αντίθεση με τα σογκουνάτα πριν από αυτή, βασιζόταν στην αυστηρή ιεραρχική οργάνωση που εγκαθίδρυσε ο Τογιοτόμι Χιντεγιόσι. Οι νταΐμιο ήταν στην κορυφή, ακολουθούσε η πολεμική κάστα των σαμουράι, με τους αγρότες, τεχνίτες και εμπόρους ν' ακολουθούν. Σε μερικά τμήματα της χώρας, ιδίως σε μικρότερες περιοχές, οι νταΐμιο και οι σαμουράι συνήθως δεν διακρίνονταν ταξικά, καθώς οι νταΐμιο μπορούσαν να εκπαιδευτούν ως σαμουράι πολεμιστές, και οι σαμουράι μπορούσαν να δρουν ως τοπικοί άρχοντες. Η άκαμπτη όμως αυτή φύση της κοινωνικής δομής οδηγούσε σε αδιέξοδα και απελευθέρωση διασπαστικών δυνάμεων. Οι φόροι στους χωρικούς ορίζονταν σε καθορισμένες ποσότητες, οι οποίες δεν λάμβαναν υπόψη τον πληθωρισμό και άλλες αλλαγές στην αξία του χρήματος, με αποτέλεσμα τα έσοδα από φόρους που μάζευαν οι σαμουράι γαιοκτήμονες να αξίζουν όλο και λιγότερο με το πέρασμα του χρόνου. Η κατάσταση αυτή συχνά οδηγούσε σε πολλές διαμάχες μεταξύ των ευγενών και σαμουράι που είχαν πτωχεύσει καθώς και κάποιων ευκατάστατων χωρικών, οι οποίες ποίκιλλαν από τοπικές φασαρίες μέχρι πολύ μεγαλύτερες εξεγέρσεις. Κανείς ωστόσο δεν αποδείχτηκε αρκετά ικανός ώστε να προκαλέσει σοβαρά την ισχύουσα τάξη πραγμάτων μέχρι τον ερχομό ξένων δυνάμεων.

Ο σόγκουν είχε τη στρατιωτική εξουσία στην Ιαπωνία και ήταν πιο ισχυρός από τον αυτοκράτορα, ο οποίος ήταν πολιτικός και θρησκευτικός ηγέτης. Οι υποτελείς είχαν κληρονομικές γαίες και παρείχαν στρατιωτική υπηρεσία στους αφέντες τους. Η εξουσία μοιραζόταν μεταξύ του σογκουνάτου στο Έντο και επαρχιακών φέουδων σε όλο το ιαπωνικό έδαφος. Οι επαρχίες είχαν ένα βαθμό αυτονομίας και τους επιτρεπόταν να κυβερνώνται ανεξάρτητα, με αντάλλαγμα την πίστη τους στον σόγκουν, ο οποίος ήταν υπεύθυνος για τις διεθνείς σχέσεις και την εθνική ασφάλεια. Ο σόγκουν και οι άρχοντες ήταν όλοι νταΐμιο. Οι τοπικοί άρχοντες είχαν τη δική τους γραφειοκρατία, πολιτικές και εδάφη. Ο σόγκουν επίσης διαφέντευε το πιο ισχυρό χαν, το κληρονομικό φέουδο του Οίκου των Τοκουγκάβα. Κάθε βαθμίδα της διοίκησης διαχειριζόταν το δικό της φορολογικό σύστημα.

Κατηγορία:Ιστορία της Ιαπωνίας
Αρίστων (Παιονίας)

Ο **Αρίστων** (4ος αιώνας π.Χ.) ήταν βασιλιάς της Παιονίας, και πιθανώς ο αδερφός του Πατράου και πατέρας του μετέπειτα βασιλιά Αυδολέου.

Συμμετείχε στις εκστρατείες του Μεγάλου Αλεξάνδρου, όπως και ο Σιτάλκης Β´ του γειτονικού βασιλείου των Θρακών, κάτι που βοήθησε στην διατήρηση του ελέγχου στους πληθυσμούς της Παιονίας και Θράκης από το Μακεδονικό βασίλειο. Από την αρχή της εκστρατείας, ο Αρίστωνας διοικούσε την ίλη των Παίονων.

## Παραπομπές


Κατηγορία:Ελληνιστική περίοδος
ΦΚ Ταράζ

Η **ΦΚ Ταράζ** είναι μια ποδοσφαιρική ομάδα από την ομώνυμη πόλη του Καζακστάν. Έδρα της ομάδας είναι το Κεντρικό Στάδιο του Ταράζ. Κατέκτησε το πρωτάθλημα της χώρας το 1996 και το κύπελλο το 2004. Το 1998 συμμετείχε στο Κύπελλο Πρωταθλητριών Ποδοσφαίρου Ασίας, όπου και αποκλείστηκε στο δεύτερο γύρο.

Η ομάδα ιδρύθηκε στα τέλη του 1960, με την αρχική επωνυμία "Μεταλίστ", ονομασία που διατήρησε μέχρι και το 1966. Στη διάρκεια της ιστορίας της η ομάδα μετονομάστηκε διαδοχικά σε "Voshod" (1967-1968), "Energetik" (1968-1970), "Alatau" (1971-1974),"Khimik" (1975-1991)," Fosfor" (1991-1993), μέχρι να λάβει το σημερινό της όνομα, το 1994.
    
Μετά τη δημιουργία του  πανεθνικού Πρωταθλήματος Καζακστάν, ο σύλλογος πέρασε 20 σεζόν στην κορυφαία κατηγορία (η οποία από το 1992 έως το 2001 ονομαζόταν "Higher League", από το 2002 έως το 2007 ήταν γνωστή ως "Superliga", κι από το 2008 ονομάζεται "Premier League").

## Παραπομπές


## Εξωτερικοί σύνδεσμοι
*Επίσημη ιστοσελίδα 
*klisf.info Στατιστικά

Κατηγορία:Ποδοσφαιρικές ομάδες Καζακστάν
Κατηγορία:Ιδρύσεις ποδοσφαιρικών ομάδων το 1960
Ευστάθιος

**Ευστάθιος** είναι ανδρικό ελληνικό όνομα Ευστάθιος (όνομα), με το οποίο είναι γνωστοί οι:

*Ευστάθιος Θεσσαλονίκης (περ. 1115 – 1195/6), αρχιεπίσκοπος Θεσσαλονίκης, ιστορικός και φιλόλογος συγγραφέας από την Κωνσταντινούπολη
*Ευστάθιος Αντιοχείας, ο 27ος Πατριάρχης Αντιόχειας μετά το 325
*Ευστάθιος Αλεξανδρείας, αρχιεπίσκοπος Αλεξάνδρειας
*Πατριάρχης Ευστάθιος, πατριάρχης Κωνσταντινουπόλεως (1019–1025)

*Ευστάθιος Β΄ της Βουλώνης (1020 - 1093) κόμης της Βουλώνης ο οποίος  πολέμησε στην μάχη του Χάστινγκς στο πλευρό του Γουλιέλμου του Κατακτητή
*Ευστάθιος Γ΄ της Βουλώνης (1056 - 1125), γιος και διάδοχος του Ευσταθίου Β΄
ΦΚ Αστανά

Η **ΦΚ Αστανά** (καζακικά: Астана футбол клубы) είναι επαγγελματική ποδοσφαιρική ομάδα από το Καζακστάν. Η ομάδα εδρεύει στην πρωτεύουσα της χώρας, την Αστανά και αγωνίζεται στο Καζακική Πρέμιερ Λιγκ έχοντας ως έδρα το 30.254 θέσεων Astana Arena.Τα χρώματα της ομάδας είναι το γαλάζιο και το κίτρινο. 

## Ιστορία

Ιδρύθηκε το 2009, ως ΦΚ Λοκομοτίβ Αστανά, με τη συγχώνευση των προυπάρχοντων συλλόγων «Αλμάτι» και «Μέγκασπορτ» κι έχοντας την "Εθνική Εταιρεία Σιδηροδρόμων του Καζακστάν" (Temir Zholy) ως βασικό χορηγό. Ο πρώτος προπονητής του συλλόγου ήταν ο Βαχίντ Μασούντοφ. Ο σύλλογος αγωνίστηκε κατά τον πρώτο γύρο του Πρωταθλήματος Καζακστάν της σεζόν 2009-10, στο Αλμάτι και στη συνέχεια μεταφέρθηκε στο νεόδμητο στάδιο "Astana Arena" στην Αστανά. Στο τέλος της σεζόν, ο σύλλογος κατέλαβε τη δεύτερη θέση. Παρά το γεγονός ότι κέρδισε το δικαίωμα να αγωνιστεί στις ευρωπαϊκές διοργανώσεις, ο σύλλογος δεν μπόρεσε να συμμετάσχει στο Europa League 2010/11 λόγω του "τριετούς κανόνα" της ΟΥΕΦΑ (μόνο οι σύλλογοι που έχουν παίξει τουλάχιστον τρεις σεζόν στο εθνικό πρωτάθλημα μπορούν να συμμετάσχουν στα Ευρωπαϊκά Κύπελλα). 

Λίγο αργότερα, στις 20 Μαίου 2011 ο σύλλογος άλλαξε το όνομά του, σε ΦΚ Αστανά. Πολύ σύντομα καθιερώθηκε στη συνείδηση των φιλάθλων ως η ισχυρότερη ομάδα της χώρας, μιας και στη σύντομη ιστορία της έχει να επιδείξει επτά κατακτήσεις Πρωταθλημάτων Καζακστάν, τριών Κυπέλλων Καζακστάν καθώς κι πέντε Σούπερ Καπ. Το 2014 κέρδισε το Πρωτάθλημα ποδοσφαίρου Καζακστάν και συμμετείχε στα προκριματικά του ΟΥΕΦΑ Τσάμπιονς Λιγκ 2015-2016, όπου και κατάφερε να προκριθεί στους ομίλους της διοργάνωσης, αποκλείοντας στα πλέι-οφ τον ΑΠΟΕΛ. Έγινε η πρώτη ομάδα από το Καζακστάν που προκρίθηκε στους ομίλους του Τσάμπιονς Λιγκ.

## Παραπομπές


## Εξωτερικοί σύνδεσμοι

*   / 
* FC Astana στο UEFA.com


Κατηγορία:Ιδρύσεις ποδοσφαιρικών ομάδων το 2009
Κατηγορία:Ποδοσφαιρικές ομάδες Καζακστάν
Ραμσής

Το αρχαίο αιγυπτιακό όνομα **Ραμσής** ή **Ραμεσής** μπορεί να αναφέρεται:

## 19η δυναστεία
*Ραμσής Α΄, ο ιδρυτής της ομώνυμης δυναστείας. Βασίλεψε περίπου τη δεκαετία του 1290 π.Χ.
*Ραμσής Β΄, ή Ραμσής ο Μέγας, βασίλεψε (1279 π.Χ. - 1231 π.Χ.)

## 20η δυναστεία
* Ραμσής Α΄, (1292/5 π.Χ. - 1295/4 π.Χ.)
* Ραμσής Β΄, (1279 π.Χ. - 1213 π.Χ.)
* Ραμσής Γ΄, (1186 π.Χ. - 1155 π.Χ.)
* Ραμσής Δ΄, (1155 π.Χ. - 1149 π.Χ.)
* Ραμσής Ε΄, (1149 π.Χ. - 1145 π.Χ.)
* Ραμσής ΣΤ΄, (1145 π.Χ. - 1137 π.Χ.)
* Ραμσής Ζ΄, (1136 π.Χ. - 1129 π.Χ.)
* Ραμσής Η΄, (1130 π.Χ. - 1129 π.Χ.)
* Ραμσής Θ΄, (1129 π.Χ. - 1111 π.Χ.)
* Ραμσής Ι΄, (1111 π.Χ. - 1107 π.Χ.)
* Ραμσής ΙΑ΄, (1107 π.Χ. - 1078/1077 π.Χ.)
Woodstock (άλμπουμ)

***Woodstock*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου και CD, τον Αύγουστο του 1994 στις Ηνωμένες Πολιτείες μέσω της δισκογραφικής εταιρείας "Polydor Records".

Το συγκρότημα μετονομάστηκε από Experience σε Gypsy Sun and Rainbows για το συγκεκριμένο φεστιβάλ, μετά την αλλαγή του Νόελ Ρέντινγκ από τον Μπίλι Κοξ. Λίγο αργότερα, ο Μπάντι Μάιλς ανέλαβε τα τύμπανα και το συγκρότημα ονομάστηκε Band of Gypsys.

Ο δίσκος σκαρφάλωσε στο Top-40 και στις δύο πλευρές του Ατλαντικού και κατάφερε να μπει σε διάφορα τσαρτ ευρωπαϊκών χωρών.

## Τραγούδια του δίσκου
**1. Introduction** *(Hendrix)* - 1:56
**2. Fire** *(Hendrix)* - 3:53
**3. Izabella** *(Hendrix)* - 5:10
**4. Hear My Train A Comin' ** *(Hendrix)* - 9:16
**5. Red House** *(Hendrix)* - 5:40
**6. Jam Back At The House (Beginnings)** *(Hendrix)* - 7:58
**7. Voodoo Child (Slight Return)** *(Hendrix)* - 12:49
**8. Star Spangled Banner** *(Key, Smith)* - 3:42
**9. Purple Haze** *(Hendrix)* - 3:25
**10. Woodstock Improvisation** *(Hendrix)* - 4:59
**11. Villanova Junction** *(Hendrix)* - 3:04
**12. Farewell** *(Hendrix)* - 1:54

## Θέσεις τσαρτ
***Woodstock*** *(άλμπουμ)*

***Επίσημη κυκλοφορία: [[20 Αυγούστου]] [[1994]]***

## Τα μέλη των Experience
Οι μουσικοί οι οποίοι ηχογράφησαν το "*Woodstock*" είναι οι εξής:

* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο
* **[[Μιτς Μίτσελ]]** - τύμπανα
* **Λάρι Λι** - κιθάρα
* **Τζούμα Σουλτάν** - κρουστά
* **Τζέρι Βελέζ** - κρουστά

## Παραπομπές


## Πηγές
* Woodstock - Jimi Hendrix | Songs, Reviews, Credits, Awards | AllMusic
* Jimi Hendrix, Live at Woodstock - Rolling Stone
* Robert Christgau: CG: Artist 652

Κατηγορία:Δισκογραφία του Jimi Hendrix
Κατηγορία:Άλμπουμ του 1994
Θεοδώριχος Β΄

Ο **Θεοδώριχος Β΄** (γοτθικά: *Þiudareiks II*, γερμανικά: *Theoderich II.*, λατινικά: *Theodericus ΙΙ*, 426 - 466) από τον Οίκο των Μπαλτ ήταν ο βασιλιάς των Βησιγότθων από το 453 έως το 466. Ήταν γιος του Θεοδώριχου Α΄ και διαδέχθηκε τον αδερφό του Θορισμούνδο όταν ο τελευταίος δολοφονήθηκε. 
 
## Η βασιλεία του
Ο Θεοδώριχος ήταν καλλιεργημένος και φίλος των γραμμάτων. Η φιλία του με τον Ρωμαίο αυτοκράτορα Άβιτο η οποία θεμελιώθηκε στη βοήθεια που του προσέφερε ώστε να αναρριχηθεί στον θρόνο, συνέτεινε στον ιδιαίτερο θαυμασμό του για τη λατινική γραμματεία. Η βασιλεία του χαρακτηρίστηκε από την επέκταση του κράτους του στη Γαλατία και την Ισπανία και κατοχυρώθηκε με τη  νίκη του απέναντι στους Σουηβούς οι οποίοι είχαν ηγέτη τον Ρεκιέρο. Διατηρούσε καλές σχέσεις με τη ρωμαϊκή αυτοκρατορία ωστόσο υπέστη καίριο πλήγμα στην αξιοπιστία του όταν έχασε στην Ορλεάνη από τον Αιγίδιο.

## Πηγές
*Εγκυκλοπαίδεια Πάπυρος Λαρούς Μπριτάννικα, τόμος 40, σελίδα 386.

## Εξωτερικοί σύνδεσμοι
*
*Edward Gibbon, ''History of the Decline and Fall of the Roman Empire,'' chapter 36
*Sidonius Apollinaris, ''Epistulae,'' Bk.II.

Κατηγορία:Βασιλείς των Βησιγότθων
Κατηγορία:Δυναστεία των Βάλτων
Γιώργος Ρήγας

Ο **Γιώργος Ιωαν. Ρήγας** (1921-2014) γεννήθηκε στο μικρό ορεινό χωριό Ζωριάνος στη Φωκίδα, οπού έζησε τα νεανικά του χρόνια.

Είναι αυτοδίδακτος λαϊκός ζωγράφος (ναΐφ) και η ζωγραφική του εμπνέεται από αναμνήσεις και προσωπικά του βιώματα από τη ζωή, αλλά και από  έθιμα του χωριού του, τις γιορτές, τις εκδηλώσεις και τις δραστηριότητες των κατοίκων του και γενικότερα από εικόνες της ορεινής υπαίθρου, όπως αυτός τις έζησε.

Ευτύχησε να δει κατά τη διάρκεια του βίου του έργα του να εκτίθενται σε μουσεία, γκαλερί και διάφορους άλλους χώρους τέχνης τόσο στην Ελλάδα, όσο και στο εξωτερικό, (Γερμανία, Αγγλία, Γαλλία, Η.Π.Α. κ.λ.π.) και ήδη κάποια από αυτά έχουν αποκτηθεί από σημαντικούς ιδιώτες συλλέκτες και δημόσιους οργανισμούς. Εκθέσεις των έργων του, που διοργανώνονται  μετά από τον θάνατο του, εξακολουθούν να αποσπούν ενθουσιώδη σχόλια τόσο από το κοινό, όσο και από τεχνοκριτικούς. 

Η διεθνής αναγνώριση του επισφραγίσθηκε με την καταχώρηση σχετικού λήμματος στην εγνωσμένου κύρους εγκυκλοπαίδεια τέχνης "World Encyclopedia of Naive Art", αλλά και από δημοσιεύματα διακεκριμένων κριτικών τέχνης, όπως η Αγγελική Ταμβάκη και άρθρα του διεθνούς τύπου.

## Παραπομπές


## Ενδεικτική Βιβλιογραφία
* Tamvaki, Angela. “*The Painting of Giorgos Rigas and Its Place in the World of Greek Naive Art*.”Giorgos Rigas. Dusseldorf: Stadtmuseum Dusseldorf, 1987.
* “Papastamos, Dimitris, Ph.D. “*Towards an Evaluation of the Work of Giorgos Rigas*.” GiorgosRigas: A Greek Painter. Aachen: Neue Galerie - Sammlung Ludwig, 1988.
* Smith, Roberta, “*Feeling Right at Home on the Fringe: Outsider Art Fair Opens at 548 West 22nd Street*”,The New York Times, January 31, 2013.
* Ros enberg, Karen, “*Creating Artworks Without a Net: the 20th Anniversary of the Outsider ArtFair*”,The New York Times, January 27, 2012.
* Schwendener, Martha, “*Opening the Folkways of Perception: Outsider Art’s Wide World ofInclusion*”,The New York Times , February 11, 2011.

Κατηγορία:Έλληνες ζωγράφοι του 21ου αιώνα
Βλάχικο

Η ποικιλία **Βλάχικο** είναι ελληνική ερυθρή ποικιλία σταφυλιών, που δίνει ερυθρά ξηρά κρασιά, τα οποία ωριμάζουν συνήθως σε βαρέλι. Καλλιεργείται στην Αμπελουργική Ζώνη της Ζίτσας, Ιωαννίνων σε υψόμετρο 600 - 700 μέτρων, λόγω των χαμηλών θερμοκρασιών που επικρατούν στην περιοχή, των περιορισμένων ωρών ηλιοφάνειας και των τακτικών βροχοπτώσεων. Από την ποικιλία **Βλάχικο** σε συνδυασμό με την τοπική ποικιλία Ντεμπίνα (σταφύλι), οι πρώτοι αμπελουργοί της περιοχής έφτιαχναν το παραδοσιακό ροζέ ημιαφρώδη κρασί της Ζίτσας.

## Προέλευση
 
Ντόπια ποικιλία της Αμπελουργικής Ζώνης της Ζίτσας, Ιωαννίνων

## Περιοχές καλλιέργειας
 
Ζίτσα, Ιωαννίνων

## Παραγωγή
Οίνος Ο.Π.Α.Π., Τοπικός Οίνος

## Αμπελογραφικά χαρακτηριστικά
Αν και έχει ελαφριά δομή μπορεί να εξελιχθεί και να βελτιωθεί με το πέρασμα του χρόνου, μια διαδικασία που κυμαίνεται από τέσσερα έως επτά χρόνια. Αν και είναι ανθεκτικό στις χαμηλές θερμοκρασίες, απαιτεί διαρκώς συνεχή φροντίδα.   

## Εξωτερικοί Σύνδεσμοι
* Γηγενείς Ποικιλίες Αμπέλου 
* Ποικιλία Βλάχικο

Κατηγορία:Ελληνικές ποικιλίες σταφυλιών
MAD TV Κύπρου

Το **MAD TV Κύπρου** ήταν μουσικό τηλεοπτικό κανάλι και αποτελούσε την κυπριακή έκδοση του ελλαδίτικου MAD TV. Ξεκίνησε να εκπέμπει την 1η Ιουλίου του 2011, με βίντεο κλιπ από αγγλική, κυπριακή και ελλαδίτικη μουσική.

Το πάρτι της έναρξης του σταθμού λεγόταν "MAD Party" και πραγματοποιήθηκε στο "RED" Club στη Λευκωσία στις 5 Ιουλίου 2011, με guest εμφανίσεις από τον Κώστα Μαρτάκη, την Ελένη Φουρέιρα, καθώς και το μουσικό συγκρότημα Onirama και την Κύπρια τραγουδίστρια Ήβη Αδάμου.

Το κανάλι ήταν διαθέσιμο μέσω των ψηφιακών πλατφορμών "Velister" και "Digital TV". Στην αρχή, το πρόγραμμά του ήταν παρόμοιο με το ελληνικό MAD TV αλλά με Κυπριακές διαφημίσεις. Αργότερα το κανάλι είχε κυπριακό πρόγραμμα. Από τις 2 Αυγούστου 2017 και για ένα χρόνο εξέπεμπε μόνο συνδρομητικά μέσω της πλατφόρμας της Cablenet και μέσω IPTV από τη Cyta.

## Δείτε επίσης
*MAD TV

## Εξωτερικοί σύνδεσμοι
*

## Παραπομπές


Κατηγορία:Κυπριακοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2011
ΑΕΚ Καθολικής

Η **Αθλητική Ένωση Καθολικής (ΑΕΚ)** ήταν κυπριακή ποδοσφαιρική ομάδα με έδρα την συνοικία Καθολική της Λεμεσού. Η ομάδα ιδρύθηκε το 1981. Έχει συμμετοχές στη Γ΄ κατηγορία ποδοσφαίρου της Κύπρου. Χρώματα της ομάδας είναι το κίτρινο και το μαύρο. Έμβλημα της είναι ο δικέφαλος αετός.

## Ιστορία

Η ΑΕΚ ιδρύθηκε το 1981. Το σωματείο ιδρύθηκε στη μνήμη δύο ηρωών της περιοχής: Του Ανδρέα Δημητρίου που έπεσε κατά την διάρκεια του αγώνα της ΕΟΚΑ και του Φαίδωνα Ρήγα που έπεσε κατά την τουρκική εισβολή το 1974. Η ομάδα ξεκίνησε να αγωνίζεται στις διοργανώσεις της ΠΑΑΟΚ. Το 1985 ήταν δευτεραθλήτρια στο πρωτάθλημα πρωταθλητριών ΣΤΟΚ και έτσι εντάχθηκε στην δύναμη της ΚΟΠ και στη Γ΄ κατηγορία, στην οποία αγωνίστηκε μέχρι το 1997. Το 1997 και ενώ είχε υποβιβαστεί στην Δ΄ κατηγορία ποδοσφαίρου ανδρών Κύπρου, ενοποιήθηκε με τον Αχιλλέα Αγίου Θεράποντος δημιουργώντας την ομάδα ΑΕΚ/Αχιλλέας Αγίου Θεράποντος η οποία διαλύθηκε το 2005. Το 2010 η ΑΕΚ Καθολικής επανασυστάθηκε και αγωνίστηκε στις διοργανώσεις της ΠΑΑΟΚ μέχρι και το 2019 οπόταν και ανέστειλε τη λειτουργία της.





## Τίτλοι

*Πρωτάθλημα ΠΑΑΟΚ:
** Πρωταθλήτρια (2): 1983, 1984

*Κύπελλο ΠΑΑΟΚ: 
** Κυπελλούχος (1): 1983

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις αθλητικών συλλόγων το 1981
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Καθολική (Λεμεσός)
ΑΕΚ Αμμοχώστου

Η **Αθλητική Ένωση Κατηχητικών Αμμοχώστου**, επίσης γνωστή ως **ΑΕΚ Αμμοχώστου**, ήταν κυπριακή ποδοσφαιρική ομάδα από την Αμμόχωστο.

## Ιστορία
Η ΑΕΚ Αμμοχώστου ιδρύθηκε το 1959. Στις 25 Σεπτεμβρίου 1960 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Β΄ κατηγορίας. Μέχρι και την περίοδο 1967-68 το πρωτάθλημα της Β΄ κατηγορίας ήταν χωρισμένο σε γεωγραφικούς ομίλους. Η ΑΕΚ δεν κατάφερε να κατακτήσει την πρώτη θέση στον όμιλο της ώστε να διεκδικήσει την άνοδο της στην Α΄ κατηγορία.

Την περίοδο 1968-69 το πρωτάθλημα διεξήχθη με ενιαία μορφή με την ΑΕΚ να καταλαμβάνει την 3η θέση. Την περίοδο 1969-70 κατέλαβε την 7η θέση και την περίοδο 1970-71 την 6η θέση. Το 1971 συμμετείχε στο Κύπελλο Παλιγγενεσίας.

Την περίοδο 1971-72 τερμάτισε στην 11η θέση. Την περίοδο 1972-73 τερμάτισε στην 14η και τελευταία θέση με αποτέλεσμα να υποβιβαστεί στη Γ΄ κατηγορία. Στο κύπελλο Κύπρου 1972-73 αποκλείστηκε δύσκολα από τον πρωταθλητή Α΄ κατηγορίας ΑΠΟΕΛ χάνοντας στην έδρα της με 3-4. Την περίοδο 1973-74 τερμάτισε στην 10η θέση του πρωταθλήματος Γ΄ κατηγορίας.

Το καλοκαίρι του 1974, τα τουρκικά στρατεύματα κατέλαβαν την Αμμόχωστο, γεγονός που κατέστησε το σωματείο προσφυγικό. Η ΑΕΚ επαναδραστηριοποιήθηκε το 1976 στη Λάρνακα και συμμετείχε στο πρωτάθλημα Γ΄ κατηγορίας 1976-77 καταλαμβάνοντας τη 10η θέση. Την περίοδο 1977-78 τερμάτισε στην 8η θέση, όπως και την περίοδο 1978-79. Την περίοδο 1979-80 τερμάτισε στην 9η θέση. Αυτή ήταν η τελευταία συμμετοχή της ομάδας στο πρωτάθλημα καθώς λόγω οικονομικών και άλλων προβλημάτων αναγκάστηκε να αναστείλει τη λειτουργία της τον Οκτώβριο του 1980.




1Η Β΄ κατηγορία ήταν χωρισμένη σε δύο ομίλους. Η ΑΕΚ συμμετείχε στον όμιλο Λευκωσίας-Κερύνειας-Αμμοχώστου.
2Η Β΄ κατηγορία ήταν χωρισμένη σε τρεις ομίλους. Η ΑΕΚ συμμετείχε στον όμιλο Αμμοχώστου-Λάρνακας.
3Η Β΄ κατηγορία ήταν χωρισμένη σε δύο ομίλους. Η ΑΕΚ συμμετείχε στον όμιλο Λευκωσίας-Λάρνακας-Αμμοχώστου.


## Δείτε επίσης
* Ποδόσφαιρο στην Κύπρο

## Παραπομπές


## Πηγές
* http://www.themasports.com/αεκ-αμμοχώστου-η-ιδέα-που-δεν-έσβησε-πο/ 

## Περαιτέρω ανάγνωση
* 
* 

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1959
Επιχείρηση Σταυροφόρος

δεξιά|300 px|μικρογραφία|Χάρτης των επιχειρήσεων
Η **Επιχείρηση Σταυροφόρος** ("*Operation Crusader*"), ήταν μια εκτεταμένη, η τρίτη κατά σειρά έπειτα από δυο ανεπιτυχείς που προηγήθηκαν, στρατιωτική επιχείρηση που εξαπέλυσαν οι βρετανικές δυνάμεις στο μέτωπο της Βορείου Αφρικής κατά τη διάρκεια του Β΄ Παγκοσμίου Πολέμου εναντίον των γερμανικών στρατευμάτων του στρατάρχη Έρβιν Ρόμελ ('Άφρικα Κορπς'), με στόχο την προστασία του Τομπρούκ. Η επιχείρηση πραγματοποιήθηκε από τις 18 Νοεμβρίου του 1941 έως τις αρχές Δεκεμβρίου του ίδιου έτους και αρχικά στέφθηκε από επιτυχία, καθώς στις 7 Δεκεμβρίου οι γερμανικές δυνάμεις συμπτύχθηκαν στην περιοχή της Ελ Αγκέιλα. Ωστόσο, ο Ρόμελ σύντομα ανέλαβε την πρωτοβουλία των κινήσεων και περνώντας στην αντεπίθεση, υποχρέωσε τους Συμμάχους να κλειστούν στο Τομπρούκ, το οποίο πολιόρκησε και τελικά κατέλαβε στις 6 Ιουνίου του 1942.

## Αντίπαλες δυνάμεις
Την επιχείρηση Σταυροφόρος είχε αναλάβει να φέρει εις πέρας ο Βρετανός στρατηγός Σερ Κλωντ Ώκινλεκ, ο οποίος είχε αντικαταστήσει στην ηγεσία των βρετανικών δυνάμεων τον στρατηγό Σερ Άρτσιμπαλντ Ουέιβελ. Ο Ώκινλεκ είχε στη διάθεσή του περίπου 700 άρματα μάχης Αμερικανικής ('M3 Stuart') και βρετανικής προέλευσης ('Crusader II'), 600 πεδινά πυροβόλα, 200 αντιαρματικά πυροβόλα, 650 αεροσκάφη και συνολικά 118.000 άνδρες. Στον αντίποδα, ο Ρόμελ διέθετε 119.000 άνδρες με 400 άρματα μάχης (εκ των οποίων τα 150 ήταν ιταλικής κατασκευής, 'M 13/40', υποδεέστερης μαχητικής αξίας).

## Πηγές

* Γεώργιος Ζουρίδης, "*Μια άγνωστη απόπειρα δολοφονίας του Ρόμμελ*", στο περιοδικό "*Ιστορικά Θέματα*", περιόδου Β΄, τεύχος 98, Ιανουάριος 2011, σελ. 28-45.

Κατηγορία:Στρατιωτικές Επιχειρήσεις του Β' Παγκοσμίου Πολέμου στην Βόρεια Αφρική
Αριέζ (ποταμός)

Ο **Αριέζ** είναι ποταμός της νότιας Γαλλίας. Πηγάζει από τα Πυρηναία σε ύψος  στο Σιρκ ντε Φοντ-Νεγκρ, στα σύνορα μεταξύ Ανδόρρας και του νομού των Ανατολικών Πυρηναίων, και χύνεται στον Γαρούνα νοτίως της Τουλούζης, στο ύψος του Πορτέ-συρ-Γκαρόν, στον νομό της Ωτ-Γκαρόν, αφού έχει διατρέξει .

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Περονόσπορος της πατάτας

Ο **περονόσπορος της πατάτας** είναι ασθένεια η οποία προσβάλει το φυτό της πατάτας, καθώς και της ντομάτας, και προκαλείται από τον ωομύκητα ***Phytophthora infestans*** (σημ. οι ωομύκητες δεν ανήκουν στο βασίλειο των μυκήτων). Θεωρείται από τις σοβαρότερες ασθένειες, καθώς μπορούν να προκαλέσουν μεγάλο οικονομικό πρόβλημα σε μια χώρα. Χαρακτηριστικό παράδειγμα αποτελεί η Ιρλανδία όπου εξαιτίας της εμφάνισης αυτού του φυτοπαθολογικού οργανισμού το 1845 στις καλλιέργειες πατάτας προκλήθηκε ολοκληρωτική καταστροφή. Η συγκεκριμένη περίσταση αναφέρεται ιστορικά ως «Μεγάλος Λιμός της Ιρλανδίας», γεγονός που ευθύνεται εν πολλοίς για την οικονομική κατάρρευσή της. Στην Ελλάδα έκανε την πρώτη της εμφάνιση το 1881 και έκτοτε ενδημεί. Η ονομασία της προέρχεται από τις ελληνικές λέξεις «φυτό» και «φθορά».

## Εμφάνιση της ασθένειας
Η ασθένεια ευδοκιμεί συνήθως σε ψυχρά κλίματα με αυξημένη υγρασία. Ωστόσο, μπορεί να κάνει την εμφάνισή της και σε χώρες  με θερμότερο κλίμα, αλλά εκεί έχει μορφή επιδημίας. Οι επικρατέστερες συνθήκες στις οποίες ευνοείται ο συγκεκριμένος παθογόνος μικροοργανισμός είναι οι πολλές βροχοπτώσεις και η υψηλή υγρασία. Οι περιοχές στις οποίες εμφανίζεται, όσον αφορά στην Ελλάδα, είναι η Πελοπόννησος.

## Βιολογικός κύκλος
Ο κύκλος της ασθένειας περιλαμβάνει πάντοτε την αγενή αναπαραγωγή όπου ο ωομύκητας *Phytophthora infestans* χρειάζεται ζωντανό ξενιστή για να επιβιώσει.

## Συμπτωματολογία
Η ασθένεια παρουσιάζεται στο υπέργειο τμήμα του φυτού και κάνει την εμφάνισή της στα φύλλα με μια ωχρά κηλίδα έως πράσινου χρώματος. Με την επέκταση της ασθένειας επέρχεται νέκρωση όλων των ιστών.

## Προληπτικά μέτρα αντιμετώπισης της ασθένειας
Με τη χρήση πιστοποιημένου πολλαπλασιαστικού υλικού μειώνονται οι πιθανότητες μόλυνσης. Επίσης σωστή διαχείριση του μολυσμένου πατατατόσπορου μειώνει τις πιθανότητες μόλυνσης δηλαδή θα πρέπει να απομακρύνεται από το χωράφι και να απορρίπτεται σε χώρους μακριά από πατατοφυτείες και τοματοφυτείες. Η αποστράγγιση του εδάφους και ο σωστός αερισμός συντελούν στη μείωση του κινδύνου προσβολής όσο και στον περιορισμό της έντασης της ασθένειας.

## Μοντέλα πρόγνωσης της ασθένειας
Από τη δεκαετία του 1950 έχουν αναπτυχθεί διάφορα μοντέλα πρόγνωσης. Τα μοντέλα αυτά λαμβάνουν υπόψιν κυρίως την ατμοσφαιρική θερμοκρασία και την υγρασία της ατμόσφαιρας. Τα πιο πρόσφατα μοντέλα δεν περιορίζονται μόνο στο πρώτο ψεκασμό αλλά και στους μετέπειτα ψεκασμούς. Επίσης τα μετεωρολογικά δεδομένα συλλέγονται από ειδικούς αγρομετεωρολογικούς σταθμούς που είναι εγκατεστημένοι σε διάφορα σημεία.

## Παραπομπές


Κατηγορία:Ωομύκητες
Κατηγορία:Ασθένειες δέντρων
Κατηγορία:Φυτοπαθολογία
Αντώνης Παπαπαντολέων

Ο **Αντώνιος Παπαπαντολέων** γεννήθηκε στο Αγρίνιο το 1913 και πέθανε στην Αθήνα. Ήταν επιχειρηματίας, πολεμιστής του Ελληνοαλβανικού μετώπου και αγωνιστής του ΕΔΕΣ.

Περάτωσε τις εγκύκλιες σπουδές του στο Αγρίνιο και το 1934 διορίστηκε στην Π.Α.Ε. Γενικών Αποθηκών Αγρινίου. Το 1942 προάχθηκε σε διευθυντή του υποκαταστήματος Αγρινίου και το 1955 σε διευθυντή του υποκαταστήματος Πατρών. Μετά την παραίτησή του από την υπηρεσία (1955) εγκαταστάθηκε στην Αθήνα και ασχολήθηκε με εμποροβιομηχανικές επιχειρήσεις.

## Πολεμική δράση
Ο Παπαπαντολέων έλαβε μέρος στον Ελληνοαλβανικό πόλεμο του 1940 και κατά την διάρκεια της Κατοχής εντάχθηκε στον ΕΔΕΣ και ήταν πρόεδρος της Διοικούσας Επιτροπής ΕΔΕΣ, επαρχίας Τριχωνίδος. Συνελήφθη 4 φορές από τις Ιταλογερμανικές κατοχικές αρχές και φυλακίστηκε στις φυλακές Αβέρωφ από όπου και απελευθερώθηκε κατά την αποχώρηση των Γερμανών τον Οκτώβριο του 1944. Το 1944 έλαβε μέρος στα Δεκεμβριανά.

## Πολιτική δράση
Το 1945 διετέλεσε ιδιαίτερος στο γραφείο του τότε υπουργού Εσωτερικών Κωνσταντίνου Τσάτσου, ενώ το 1950 ήταν υποψήφιος με το Εθνικό Κόμμα του Ναπολέοντα Ζέρβα στην Αιτωλοακαρνανία. Το 1964 ήταν μέλος της Ένωσης Κέντρου.
Ο Παπαπαντολέων ίδρυσε διάφορους συλλόγους Αγρινιωτών και Αιτωλοακαρνάνων: Σύλλογος των Συλλόγων των εν Αθήναις Τριχωνίων, Σύλλογος Ιστορικών Μελετών Ιερού Αγώνος Στερεάς Ελλάδος, Σύλλογος των εν Αθήναις Αγρινιωτών *Ο Άγιος Χριστόφορος*,  Σύνδεσμος Ρουμελιωτών Ελλάδος. Το 1976 ίδρυσε τη Συντονιστική Επιτροπή Τριχωνίων για το διαχωρισμό του 
νομού Αιτωλοακαρνανίας.

## Διαμάχη
Ο Παπαπαντολέων ήρθε σε σύγκρουση την περίοδο της Κατοχής με τον Γεώργιο Παπαϊωάννου με αντικείμενο την ηγεσία του τμήματος Τριχωνίδος. Η έριδα αυτή συνεχίστηκε και στα επόμενα χρόνια, στη διάρκεια των οποίων οι δύο πλευρές φρόντισαν με δημοσιεύματα στον Τύπο της Αιτωλοακαρνανίας να υποστηρίξουν τις απόψεις τους δημοσιεύοντας άρθρα για την Εθνική Αντίσταση στα οποία τονιζόταν ο ηγετικός τους ρόλος. Η ένταση οξύνθηκε το 1969 οπότε με βάση το Ν.Δ. 179 του 1969  αναγνωρίστηκαν οι εθνικιστικές αντιστασιακές οργανώσεις. Η επιτροπή της ΔΕΠΑΘΑ, αναγνώρισε ως αρχηγό του ΕΔΕΣ Τριχωνίδος τον Παπαϊωάννου. Το γεγονός στάθηκε αφορμή για μια σειρά αντεγκλήσεων τόσο υπηρεσιακά στη ΔΕΠΑΘΑ όσο και στον τοπικό τύπο. Ο Παπαπαντολέων προσέφυγε, μάλιστα, στο Συμβούλιο της Επικρατείας κατά της απόφασης.

## Συγγραφικό έργο
Έγραψε πλήθος άρθρων σε εφημερίδες της Αιτωλοακαρνανίας σχετικά με την Εθνική Αντίσταση και για τοπικά θέματα και είναι επίσης συγγραφέας του βιβλίου:  
* *Ο μυστικός αγώνας της εθνικής αντιστάσεως ΕΔΕΣ-ΕΟΕΑ. Απόρρητα έγγραφα – άγνωστες πτυχές. Το χρέος μου προς την αλήθεια 55 χρόνια μετά*, Αθήνα 1997.

## Παραπομπές


Κατηγορία:Μέλη του ΕΔΕΣ
Κατηγορία:Μέλη των Εθνικών Ομάδων Ελλήνων Ανταρτών
Ωμπ (ποταμός)

Ο **Ωμπ** είναι ένας ποταμός της Γαλλίας, δεξιός παραπόταμος του Σηκουάνα. Έχει μήκος 248 χιλιόμετρα. Ο ποταμός δίνει το όνομά του στον νομό Ωμπ.

Η πγές του βρίσκονται στον νομό Άνω Μάρνη, στο οροπέδιο της Λανγκρ, κοντά στην κωμόπολη Ωμπερίβ. Διαρρέει τους νομούς Άνω Μάρνη, Κοτ-ντ'Ορ, Ωμπ, και Μάρνη. Εκβάλει στον Σηκουάνα κοντά στο Μαρσιγύ-συρ-Σεν. Οι κωμοπόλεις κατά μήκος του ποταμού περιλαμβάνουν την Μπαρ-συρ-Ωμπ και την Αρσί-συρ-Ωμπ.

## Παραπομπές


## Πηγές
* http://www.geoportail.fr 
* Ο Ωμπ στην βάση δεδομένων του Sandre

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Παραπόταμοι του Σηκουάνα
Windows NT 3.1

Τα **Windows NT 3.1** ήταν η πέμπτη έκδοση των Microsoft Windows και ανήκει στην οικογένεια της Microsoft. Κυκλοφόρησαν στις 27 Ιουλίου του 1993 και ήταν η πρώτη έκδοση των Windows NT (*New Technology* -ελλ. Νέα Τεχνολογία-). Τα Windows NT 3.1 τα διαδέχτηκαν τα Windows NT 3.5. Τα Windows NT 3.1 κυκλοφόρησαν ως μια έκδοση workstation, με όνομα *Windows NT 3.1* καθώς και μια έκδοση για servers με όνομα *Windows NT 3.1 Advanced Server*.

Με την κυκλοφορία των Windows NT, η Microsoft επιτυγχάνει έναν πολύ σημαντικό στόχο: την ολοκλήρωση ενός έργου που ξεκίνησε στα τέλη της δεκαετίας του '80 και αποσκοπούσε στη δημιουργία ενός εντελώς νέου εξελιγμένου λειτουργικού συστήματος. "*Τα Windows NT αποτελούν μια πολύ σημαντική αλλαγή στον τρόπο με τον οποίο οι εταιρείες μπορούν να ανταποκριθούν στις επιχειρησιακές απαιτήσεις ως προς τη χρήση των υπολογιστών*" δήλωσε ο Μπιλ Γκέιτς κατά την επίσημη κυκλοφορία τους.

Σε αντίθεση με τα Windows 3.1, τα Windows NT 3.1 ήταν ένα λειτουργικό σύστημα 32-bit, το οποίο αποτελούσε στρατηγική επιχειρησιακή πλατφόρμα και υποστήριζε εξελιγμένα προγράμματα πληροφορικής και επιστημών. Η επιτυχία των Windows NT 3.1 ήταν περιορισμένη στην αγορά, λόγω των υψηλών απαιτήσεων συστήματος για εκείνη την εποχή, καθώς και λιγοστές εφαρμογές 32-bit που χρησιμοποιούσαν τις δυνατότητες των Windows NT 3.1. Παρ 'όλα αυτά, το λειτουργικό σύστημα έθεσε τα θεμέλια για όλες τις μελλοντικές κυκλοφορίες των Windows NT.

## Τεχνικές πληροφορίες
Η ομάδα που ανέπτυξε τα Windows NT αρχικά ονομαζόταν ομάδα "φορητών συστημάτων".

## Απαιτήσεις συστήματος
Τα Windows NT 3.1 υποστηρίζουν πολλαπλές πλατφόρμες. Εκτός από την αρχιτεκτονική x86 architecture, εκτελείται και σε υπολογιστές με επεξεργαστές DEC Alpha ή MIPS (R4000 και R4400).

Τα Windows NT 3.1 υποστηρίζουν συστήματα διπλού επεξεργαστή, ενώ η έκδοση *Advanced Server* υποστηρίζει πάνω από τέσσερις επεξεργαστές. Λόγω ενός σφάλματος στη ρουτίνα ανίχνευσης επεξεργαστή, τα Windows NT 3.1 δεν μπορούν να εγκατασταθούν σε επεξεργαστές Pentium II ή νεότερους. Η Microsoft δεν έφτιαξε ποτέ αυτό το πρόβλημα, αλλά υπάρχουν ανεπίσημα patches.

## Παραπομπές


## Εξωτερικοί σύνδεσμοι
* Guidebook: Windows NT 3.1 Gallery

Κατηγορία:Windows NT
Σουηδικό Death Metal

Το **Σουηδικό Death Metal** (γνωστό και ως **Μελωδικό Death Metal**) είναι είδος της Death Metal μουσικής, το οποίο προήλθε από την μελωδική προσέγγιση των συγκροτημάτων του Γκέτεμποργκ και της Στοκχόλμης στις αρχές της δεκαετίας του '90.

## Μουσικό ύφος
thumb|230px|Οι At the Gates το 2008
Το σουηδικό Death Metal έχει χαρακτηριστικά του New Wave of British Heavy Metal με γρήγορα ριφ και αρμονικές κιθάρες. Τα στοιχεία του Death Metal που επηρέασαν το είδος έχουν να κάνουν με την παραμόρφωση στις κιθάρες και τα διπλά μπάσα τύμπανα, αλλά μελωδικά στοιχεία αντικατέστησαν βασικά χαρακτηριστικά του Death Metal, όπως τα ενίοτε καθαρά φωνητικά, οι ακουστικές κιθάρες και τα πλήκτρα.

## Ιστορία
Τα συγκροτήματα του είδους παρουσιάζουν καταβολές στο Hardcore Punk από τις αρχές της δεκαετίας του '80 και από τους Bathory και το πρώτο κύμα του Black metal. Στις αρχές της δεκαετίας του '90 διαμορφώθηκε το πρώτο κύμα του σουηδικού death metal με συγκροτήματα όπως οι Entombed, Dismember, Grave, Necrophobic, Utumno και Unleashed. Παράλληλα, η σκηνή του Γκέτεμποργκ χαρακτηρίστηκε από την προσθήκη progressive στοιχείων. Το είδος γνώρισε απότομη άνοδο της δημοτικότητας του με την κυκλοφορία του "*Slaughter of the Soul*" των At the Gates, του "*The Gallery*" των Dark Tranquillity και του "*The Jester Race*" των In Flames.

Από τα τέλη της δεκαετίας του '90 τα συγκροτήματα του είδους έχουν προσθέσει περισσότερα μελωδικά ρεφραίν και κιθαριστικά ριφ, ενώ παράλληλα αυξήθηκε η χρήση πλήκτρων.

## Σπουδαία ονόματα του είδους

## Σπουδαία άλμπουμ του είδους

## Παραπομπές


## Πηγές
* Melodic Death Metal Classification - Metal Storm
* Melodic Death Metal - Heavy Metal - About.com 
* The best MELODIC DEATH Metal albums - Rate Your Music

Κατηγορία:Είδη heavy metal
Meaty Beaty Big and Bouncy

**Meaty Beaty Big and Bouncy** είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Οκτώβριο του 1971 μέσω της δισκογραφικής εταιρείας "Track Records".

Όλα τα κομμάτια της συλλογής κυκλοφόρησαν στην Μεγάλη Βρετανία σε μορφή σινγκλ, με εξαίρεση το "*Boris the Spider*". Τα σινγκλ αυτά γνώρισαν επιτυχία στις Ηνωμένες Πολιτείες και την Μεγάλη Βρετανία και ο τίτλος της συλλογής προήλθε από παρωνύμια των μελών του συγκροτήματος.

Στο εξώφυλλο του δίσκου, τα μέλη του συγκροτήματος κοιτούν τέσσερα παιδιά και ο αρχικός του τίτλος ήταν "*The Who Looks Back*".

Το "*Meaty Beaty Big and Bouncy*" έφθασε στο # 9 στην πατρίδα του συγκροτήματος και το # 11 στο Billboard των Ηνωμένων Πολιτειών, όπου βραβεύθηκε ως πλατινένιο.

## Τραγούδια του δίσκου
**1. I Can't Explain** *(Townshend)* - 2:05
**2. The Kids Are Alright** *(Townshend)* - 2:45
**3. Happy Jack** *(Townshend)* - 2:12
**4. I Can See for Miles** *(Townshend)* - 4:06
**5. Pictures of Lily** *(Townshend)* - 2:43
**6. My Generation** *(Townshend)* - 3:18
**7. The Seeker** *(Townshend)* - 3:11
**8. Anyway, Anyhow, Anywhere** *(Daltrey, Townshend)* - 2:42
**9. Pinball Wizard** *(Townshend)* - 2:59
**10. A Legal Matter** *(Townshend)* - 2:48
**11. Boris the Spider** *(Entwistle)* - 2:28
**12. Magic Bus** *(Townshend)* - 4:33
**13. Substitute** *(Townshend)* - 3:49
**14. I'm a Boy** *(Townshend)* - 3:41

## Θέσεις τσαρτ
***Meaty Beaty Big and Bouncy*** *(άλμπουμ)*

***Επίσημη κυκλοφορία: [[30 Οκτωβρίου]] [[1971]]***

## Βραβεία
***Meaty Beaty Big and Bouncy*** *(άλμπουμ)*
Ηνωμένες Πολιτείες (*RIAA Certification*): Πλατινένιος 

## Τα μέλη των The Who
Το "*Meaty Beaty Big and Bouncy*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **[[Κιθ Μουν]]** - τύμπανα

## Παραπομπές


## Πηγές
* Meaty Beaty Big and Bouncy - The Who | Songs, Reviews, Credits, Awards | AllMusic
* The Who - Meaty Beaty Big and Bouncy (album review ) | Sputnikmusic
* The Who - Meaty, Beaty, Big And Bouncy

Κατηγορία:Δισκογραφία των The Who
Κατηγορία:Άλμπουμ του 1971
Ο γυρισμός

**Ο Γυρισμός** (αγγλ. **Coming Home**) είναι δράμα παραγωγής 1978 σε σκηνοθεσία Χαλ Άσμπι. Το σενάριο της ταινίας βασίζεται σε διήγημα της Νάνσι Ντάουντ και γράφτηκε από τους Γουόλντο Σολτ και Ρόμπερτ Σι Τζόουνς. Η ταινία έχει ως θέμα το ερωτικό τρίγωνο που δημιουργείται μεταξύ μιας νέας γυναίκας, του πεζοναύτη συζύγου της και ένος άνδρα που έμεινε παράλυτος στον Πόλεμο του Βιετνάμ. Πρωταγωνιστές της ταινίας είναι η Τζέιν Φόντα, ο Τζον Βόιτ και ο Μπρους Ντερν. Η ταινία προτάθηκε για 8 βραβεία Όσκαρ, μεταξύ των οποίων και για Όσκαρ Καλύτερης Ταινίας και χάρισε στον Τζον Βόιτ και στην Τζέιν Φόντα Όσκαρ Α' Ανδρικού και Α' Γυναικείου Ρόλου αντίστοιχα.

Η Σάλι Μπέντερ (Τζέιν Φόντα) είναι σύζυγος ενός πεζοναύτη του Μπομπ Χάιντ (Μπρους Ντερν), ο οποίος πηγαίνει να πολεμήσει στο Βιετνάμ αφήνοντάς την μόνη. Μην έχοντας τι άλλο να κάνει, η Σάλι αποφασίζει να δουλέψει εθελοντικά στο νοσοκομείο των βετεράνων του Βιετνάμ, όπου ενημερώνεται για τη φρίκη που βιώνουν οι στρατιώτες στον πόλεμο και αναθεωρεί την αξία της ζωής. Στο νοσοκομείο η Σάλι συναντά τον Λουκ Μάρτιν (Τζον Βόιτ), έναν παλιό της συμμαθητή, ο οποίος τραυματίστηκε στο Βιετνάμ και έμεινε παράλυτος και καθηλωμένος σε αναπηρικό καροτσάκι. Η καθημερινή της επαφή με τον Λουκ κάνει τη Σάλι να τον ερωτευτεί κι όταν ο σύζυγός της γυρίσει από τον πόλεμο αλλαγμένος, η γυναίκα καλείται να πάρει σημαντικές αποφάσεις για τη ζωή της.

## Διανομή

* Τζέιν Φόντα ως Σάλι Χάιντ
* Τζον Βόιτ ως Λουκ Μάρτιν
* Μπρους Ντερν ως Μπομπ Χάιντ
* Πενέλοπε Μίλφορντ ως Βάι Μάνσον
* Ρόμπερτ Κάρανταϊν ως Μπιλ Μάνσον

## Εισπράξεις
Η ταινία είχε τεράστια εμπορική επιτυχία εφόσον με προϋπολογισμό 3 εκατομμυρίων δολαρίων, κατάφερε να κάνει εισπράξεις της τάξεως των 32 εκατομμυρίων δολαρίων.

## Βραβεία

Βραβεία Ακαδημίας Κινηματογράφου (Όσκαρ)

**Βραβεία:**
* Α' Ανδρικού Ρόλου - Τζον Βόιτ
* Α' Γυναικείου Ρόλου - Τζέιν Φόντα
* Πρωτότυπου σεναρίου - Γουόλντο Σολτ, Ρόμπερτ Σι Τζόουνς, Νάνσι Ντάουντ

**Υποψηφιότητα:**
* Καλύτερης Ταινίας - Τζερόμ Χέλμαν
* Σκηνοθεσίας - Χαλ Άσμπι
* Β' Γυναικείου Ρόλου - Πενέλοπι Μίλφορντ
* Β' Ανδρικού Ρόλου - Μπρους Ντερν
* Μοντάζ - Ντον Τσίμερμαν

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1978
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Αντιπολεμικές ταινίες για τον Πόλεμο του Βιετνάμ
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)
Κατηγορία:Ταινίες παραγωγής United Artists
Κατηγορία:Αμερικανικές πολεμικές δραματικές ταινίες
Κατηγορία:Ταινίες με θέμα τη διαταραχή μετατραυματικού στρες
Κατηγορία:Ταινίες με θέμα την αναπηρία
Κρέοντας της Κορίνθου

Στην ελληνική μυθολογία, ο **Κρέοντας της Κορίνθου** ήταν βασιλιάς της Κορίνθου και πατέρας της Κρέουσας (ή Γλαύκη.)

## Ιάσων και Κρέουσα

Ο Ιάσονας βαρέθηκε την γυναίκα του Μήδεια και έτσι αρραβωνιάστηκε την Κρέουσα. Η Μήδεια, μέσα στην οργή της, σκότωσε τα παιδιά της και μετά έδωσε στην Κρέουσα, ως δώρο, ένα δηλητηριασμένο χιτώνα και μόλις τον φόρεσε, βγήκαν φλόγες και έκαψαν την Κρέουσα, μαζί και τον Κρέοντα, που προσπαθούσε να την βοηθήσει.

Κατηγορία:Πρόσωπα της ελληνικής μυθολογίας
Άψυρτος

Στην ελληνική μυθολογία ο **Άψυρτος** ήταν γιος του βασιλιά της Κολχίδας Αιήτη και αδελφός της Μήδειας και της Χαλκιόπης.

## Η Μήδεια δολοφονεί τον Άψυρτο
Όταν ο Ιάσονας, με την βοήθεια της Μήδειας έκλεψε το Χρυσόμαλλο δέρας, ο Αιήτης τους καταδίωκε. Τέλος, για να αργοπορήσει ο πατέρας της, η Μήδεια σκότωσε τον Άψυρτο, έκοψε το σώμα του και έριχνε τα μέλη του στην θάλασσα. Ο Αιήτης τότε σταμάτησε την καταδίωξη για να μαζέψει τα κομμάτια του νεκρού Άψυρτου.

Κατηγορία:Πρόσωπα της ελληνικής μυθολογίας
Κατηγορία:Αργοναυτική εκστρατεία
Κατηγορία:Μήδεια